nahid-hub/BLUGE-bengali-wikipedia-section-title-prediction huggingface dataset:
২০১৪ সালের ন্যায় দ্বিতীয়বারের মতো এ প্রতিযোগিতায় ১৬-দল অংশগ্রহণ করে। আইসিসি'র পূর্ণ সদস্যভূক্ত ১০টি দল স্বয়ংক্রিয়ভাবে খেলে। পাশাপাশি আয়ারল্যান্ড ও স্কটল্যান্ডে ৬-২৬ জুলাই, ২০১৫ অনুষ্ঠিত ২০১৫ সালের আইসিসি বিশ্ব টুয়েন্টি২০ বাছাইপর্ব থেকে শীর্ষ ৬টি সহযোগী সদস্যভূক্ত দলও খেলার সুযোগ পায়। দলগুলো হচ্ছে - আয়ারল্যান্ড, স্কটল্যান্ড, আফগানিস্তান, হংকং, নেদারল্যান্ডস এবং ওমান। বাছাইপর্বের পূর্বে ওমানের শুধুমাত্র টুয়েন্টি২০ মর্যাদার অধিকারী ছিল। কিন্তু বিশ্ব টুয়েন্টি২০ আন্তর্জাতিকে খেলার সুযোগ লাভের ফলে দলটি টুয়েন্টি২০ আন্তর্জাতিকে খেলার মর্যাদা পেয়েছে।

৩০ এপ্রিল, ২০১৪ তারিখ অনুযায়ী আইসিসি টুয়েন্টি২০ আন্তর্জাতিক চ্যাম্পিয়নশীপের র‌্যাঙ্কিং অনুযায়ী পূর্ণাঙ্গ সদস্যভূক্ত শীর্ষ আট দল সুপার টেন পর্বে স্বয়ংক্রিয়ভাবে খেলে। বাদ-বাকী আট দল গ্রুপ-পর্বে খেলে। গ্রুপ পর্বে আফগানিস্তান ও বাংলাদেশ সুপার টেন পর্বে খেলার সুযোগ লাভ করে।

অক্টোবর, ২০১৫ সালে পিসিবি’র সভাপতি শাহরিয়ার খান বলেন যে, শ্রীলঙ্কায় প্রস্তাবিত সিরিজে পাকিস্তানের বিরুদ্ধে ভারত না খেললে তারা প্রতিযোগিতা বয়কট করবে। পরবর্তীতে সিরিজটি বাতিল হলেও ফেব্রুয়ারি, ২০১৬ সালে সরকারের সম্মতিক্রমে পাকিস্তান দল ভারত সফরে এ প্রতিযোগিতায় অংশ নেয়। মার্চের শুরুতে প্রতিযোগিতা আরম্ভের পূর্বে পাকিস্তান থেকে একটি প্রতিনিধি দল নিরাপত্তা ব্যবস্থা খতিয়ে দেখতে ভারত সফরে যায়। পরিদর্শনের পর পিসিবি খেলাটি ধর্মশালা থেকে কলকাতা কিংবা মোহালিতে স্থানান্তরের অনুরোধ জানায়। ৯ মার্চ আইসিসি কর্তৃপক্ষ ইডেন গার্ডেন্সে আয়োজনের জন্য সিদ্ধান্ত নেয়। ১১ মার্চ পাকিস্তান প্রতিযোগিতায় অংশগ্রহণের বিষয়টি নিশ্চিত করে।

সঠিক অনুচ্ছেদ শিরোনাম কোনটি?
titleA. নক-আউট পর্ব
titleB. পরিসংখ্যান
titleC. সর্বাধিক রান
titleD. দলসমূহ
উত্তর: titleD
১৯৮৫ সালের ২৯ অক্টোবর হরিয়ানার ভিওয়ানি থেকে ৫ কিলোমিটার দূরে কালওয়াস গ্রামে বিজেন্দর জন্মগ্রহণ করেন। তার বাবা মহীপাল সিং বেনিওয়াল হরিয়ানা রোডওয়েজের বাস ড্রাইভার। মা গৃহবধূ। বিজেন্দর ও তার দাদা মনোজের পড়াশোনার খরচ জোগানোর জন্য তাদের বাবাকে ওভারটাইমে বাস চালাতে হত। বিজেন্দরের প্রাথমিক শিক্ষা কালওয়াসের প্রাথমিক বিদ্যালয়ে এবং ভিওয়ানির মাধ্যমিক বিদ্যালয়ে। এরপর ভাইশ কলেজ থেকে স্নাতক ডিগ্রি লাভ করেন। ১৯৯০ সালে বক্সার রাজকুমার সাঙ্গোয়ান অর্জুন পুরস্কার লাভ করেন। এরপর ভারতে বক্সিং শেখার প্রবণতা বেড়ে যায়। খেলাধূলা ভারতের একটি চাকুরিক্ষেত্রও হয়ে ওঠে। তাদের গরিব পরিবারের একটু স্বচ্ছলতা আনার জন্য বিজেন্দর ও তার দাদা মনোজ বক্সিং শেখার সিদ্ধান্ত নেন। আসলে প্রাক্তন বক্সার মনোজকে দেখে বিজেন্দরের মনে বক্সিং শেখার ইচ্ছে জেগেছিল। ১৯৯৮ সালে ভারতীয় সেনাবাহিনীর বক্সারদের কোটায় মনোজ চাকরি পান। তারপরই তিনি সিদ্ধান্ত নেন বিজেন্দরের বক্সিং শেখার খরচ জোগাবেন, যাতে তিনি বক্সিং চালিয়ে যেতে পারেন। বক্সিং-এ বিজেন্দরের প্রতিভা ও ইচ্ছে দুইই আছে দেখে তার বাবা-মাও তাকে লেখাপড়া নিয়ে বেশি চাপ দেননি। ধীরে ধীরে বক্সিং বিজেন্দরের আগ্রহের বিষয় থেকে পেশা হয়ে দাঁড়ায়।

বিজেন্দর ভিওয়ানি বক্সিং ক্লাবে অনুশীলন করতেন। সেখানে প্রাক্তন জাতীয়-স্তরের বক্সার ও কোচ জগদীশ সিং তার প্রতিভা আবিষ্কার করেন। কোচের ফি মেটানোর জন্য বিজেন্দরকে পার্ট-টাইম মডেলিং-ও করতে হত। বিজেন্দর প্রথম উল্লেখযোগ্য জয়টি এসেছিল রাজ্যস্তরে। ১৯৯৭ সালে তিনি প্রথম সাব-জুনিয়র ন্যাশনালে রৌপ্য পদক জেতেন। এরপর ২০০০ সালের ন্যাশনালে প্রথম স্বর্ণপদক জয় করেন। ২০০৩ সালে তিনি সারা ভারত যুব বক্সিং চ্যাম্পিয়ন হন। সেই সময় এক বিখ্যাত বক্সারকে হারিয়ে এক সাক্ষাৎকারে তিনি বলেছিলেন, বক্সার হিসেবে এবার তার আত্মবিশ্বাস এসে গিয়েছে। তবে বক্সিং-এ তার টার্নিং পয়েন্ট ছিল ২০০৩ অ্যাফ্রো-এশিয়ান গেমস। জুনিয়র বক্সার হওয়া সত্ত্বেও, বিজেন্দর সিলেকশন ট্রায়ালে অংশ নেন এবং তাকে বেছেও নেওয়া হয়। এই প্রতিযোগিতায় রৌপ্যপদক জেতার জন্য তিনি জোরদার লড়াই করেছিলেন।

তার বক্সিং স্টাইল হল হুক ও আপারকাট। মিডিয়ার মতে, এই স্টাইল "রকি" চলচ্চিত্র সিরিজের সিলভেস্টার স্ট্যালোন অভিনীত রকি বালবোয়ার স্টাইলের অনুরূপ। বিজেন্দর মাইক টাইসন ও মুহাম্মদ আলি ও বক্সিং প্রোমোটার ডন কিং-এর পাশাপাশি তাকেও নিজের অনুপ্রেরণা বলে উল্লেখ করেছেন।

সঠিক অনুচ্ছেদ শিরোনাম কোনটি?
titleA. জীবনী
titleB. ২০০৪–০৭: এথেন্স অলিম্পিক ও কমওয়েলথ গেমস
titleC. ১৯৮৫–২০০৩: প্রথম জীবন ও বক্সিং জগতে আগমন
titleD. ২০০৮–০৯: বেজিং অলিম্পিক ও এআইবিএ শীর্ষস্থান
উত্তর: titleC
অনেক বিবৃতিতে মহামারীটির উৎস হিসাবে মার্কিন যুক্তরাষ্ট্রের নাম উল্লেখ আছে। ঐতিহাসিক আলফ্রেড ডব্লু ক্রসবি ২০০৩ সালে বলেছিলেন যে ফ্লুটির উদ্ভব ক্যান্সাসে হয়েছিল 
এবং জনপ্রিয় লেখক জন এম ব্যারি তার ২০০৪ সালের এক নিবন্ধে ক্যানসাসের হ্যাসকল কাউন্টিতে একটি প্রাদুর্ভাবের বর্ণনা করেছিলেন।

২০১৮ এর সমীক্ষায় বিবর্তনীয় জীববিজ্ঞানের অধ্যাপক মাইকেল ওয়ারোবীর নেতৃত্বে টিস্যু স্লাইডস এবং মেডিকেল প্রতিবেদনগুলিতে দেখা গেছে যে ক্যান্সাস থেকে শুরু হওয়া এই রোগের বিরুদ্ধে প্রমাণ পাওয়া গেছে। যদিও এই ঘটনাগুলি গুরুতর ছিল না এবং একই সময়ের মধ্যে নিউইয়র্ক শহরের পরিস্থিতির তুলনায় কম মৃত্যুর ঘটনা ঘটেছিল। গবেষণায় ফ্লোজেনেটিক বিশ্লেষণের মাধ্যমে প্রমাণ পাওয়া গেছে যে ভাইরাসটির উৎস সম্ভবত উত্তর আমেরিকায় ছিল, যদিও এটি তর্কাতীত নয়। এছাড়াও ভাইরাসটির হাইম্যাগ্লুটিনিন গ্লাইকোপ্রোটিনগুলি ইঙ্গিত দেয় যে এটি ১৯১৮ এর অনেক আগের ছিল এবং অন্যান্য গবেষণায় দেখা গেছে যে এইচ১এন১ ভাইরাসের পুনর্বিন্যাস সম্ভবত ১৯১৫ বা তার আশেপাশে হয়েছিল।

সঠিক অনুচ্ছেদ শিরোনাম কোনটি?
titleA. মৃত্যু সংখ্যা
titleB. উৎস সম্পর্কে অনুমান
titleC. বিশ্বজুড়ে
titleD. যুক্তরাষ্ট্র
উত্তর: titleD
দ্বারকানাথ বিদ্যাভূষণ কলকাতার দক্ষিণ ২৪টি পরগনা জেলার চাংড়িপোতা (বর্তমানে সুভাষগ্রাম) গ্রামে জন্মগ্রহণ করেন। হরচন্দ্র ন্যায়রত্ন ভট্টাচার্য ছিলেন তার পিতা। দুই পুত্রের মধ্যে দ্বারকানাথ ছিলেন জ্যেষ্ঠ। কনিষ্ঠ শ্রীনাথ চক্রবর্তী। হরচন্দ্র ন্যায়রত্ন ছিলেন দাক্ষিণাত্য বৈদিক সমাজে একজন বিশিষ্ট স্মৃতিশাস্ত্রজ্ঞ ও বৈয়াকরণিক পন্ডিত। দ্বারকানাথ বাল্যকালে তার পিতার কাছেই ব্যাকরণ শাস্ত্র অধ্যয়ন করেন। দ্বারকানাথের পিতা হরচন্দ্র ন্যায়রত্ন কলকাতায় টোল চতুষ্পাঠি করে অধ্যাপনা করতেন। এটাই ছিল তার মূল জীবিকা। হরচন্দ্র ন্যায়রত্নের বহু কৃতী ছাত্রদের মধ্যে রামতনু লাহিড়ী ও ঈশ্বরচন্দ্র গুপ্ত অন্যতম। ১৮৩১ সালে সংবাদ প্রভাকর পত্রিকা সম্পাদনার কাজে হরচন্দ্র ন্যায়রত্ন ঈশ্বরচন্দ্র গুপ্তকে সাহায্য করতেন। দ্বারকানাথ বিদ্যাভূষণের জন্ম সাল ১৮১৯ না ১৮২০ সালে তা নিয়ে মতভেদ আছে।

সঠিক অনুচ্ছেদ শিরোনাম কোনটি?
titleA. হরিনাভি ইংরাজী-সংস্কৃত বিদ্যালয় প্রতিষ্ঠা
titleB. শিক্ষা ও কর্মজীবন
titleC. বংশ পরিচয়
titleD. সোমপ্রকাশ
উত্তর: titleC
ভারতীয় উপমহাদেশে আম কয়েক হাজার বছর ধরে চাষাবাদ চলছে, পূর্ব এশিয়াতে আমের প্রচলন হয় খ্রিস্টপূর্ব ৫ম-৪র্থ শতাব্দী থেকে এবং চাষাবাদ শুরু হয় আরো পরে খ্রিষ্টাব্দ ১০ম শতাব্দী দিকে। ভারতীয় উপমহাদেশ এবং পূর্ব এশিয়ার কিছু দেশের পর পৃথিবীর অন্য যেসব দেশে ভারতীয় উপমহাদেশের মত জলবায়ু রয়েছে, যেমন: ব্রাজিল, ওয়েস্ট ইন্ডিজ বা মেক্সিকোতে আরো অনেক পরে আমের প্রচলন ও উৎপাদন শুরু হয়। মরোক্কোর পর্যটক ইবনে বতুতা ১৪ শতকে আমের বর্ণনা লিপিবদ্ধ করেন।

বর্তমানে পৃথিবীর প্রায় সমস্ত উষ্ণ প্রধান জলবায়ুর অঞ্চল গুলিতে আমের চাষাবাদ হয়। এর মধ্যে অর্ধেকের কাছাকাছি আম উৎপাদন হয় শুধুমাত্র ভারতেই। এর পর অন্যান্য যেসব দেশ আম উৎপাদন করে তার মধ্যে আছে চীন, বাংলাদেশ, পাকিস্তান, অস্ট্রেলিয়া, উত্তর-দক্ষিণ ও মধ্য আমেরিকা, দক্ষিণ-পশ্চিম ও মধ্য আফ্রিকা প্রভৃতি। আম খুব উপকারী ফল।

বাংলাদেশে চাঁপাইনবাবগন্জ জেলা আমের জন্য বিখ্যাত। "কানসাট আম বাজার" বাংলাদেশ তথা এশিয়া মহাদেশের সবচেয়ে বৃহৎ আম বাজার হিসেবে পরিচিত। মকিমপুর, চককির্ত্তী, লসিপুর, জালিবাগান, খানাবাগান সহ বিশেষ কিছু জায়গায় অত্যান্ত সুস্বাদু এবং চাহিদা সম্পুর্ন আম পাওয়া যায়।

সঠিক অনুচ্ছেদ শিরোনাম কোনটি?
titleA. ব্যবহার
titleB. পুষ্টিগুণ
titleC. ঔষধিগুন
titleD. চাষাবাদ ও ব্যবহার
উত্তর: titleD
হারারি প্রথমে মধ্যযুগীয় ইতিহাস এবং সামরিক ইতিহাস নিয়ে ১৯৯৩ থেকে ১৯৯৮ পর্যন্ত হিব্রু ইউনিভার্সিটি অব জেরুজালেমে লেখাপড়া করেছেন। তিনি ২০০২ সালে স্টিভেন জে গানের তত্ত্বাবধানে জিসাস কলেজ, অক্সফোর্ড থেকে পিএইচডি ডিগ্রি সম্পন্ন করেন। ২০০৩ থেকে ২০০৫ সাল পর্যন্ত তিনি ইতিহাসে ইয়াদ হানাদিভের সহকর্মী হিসেবে পোস্ট-ডক্টোরাল গবেষণা করেন। 

এছাড়াও হারারি অনলাইনে বিনামূল্যে ইংরেজিতে "মানবজাতির সংক্ষিপ্ত ইতিহাস" শীর্ষক কোর্স দিয়ে থাকেন।

সঠিক অনুচ্ছেদ শিরোনাম কোনটি?
titleA. পুরস্কার ও স্বীকৃতি
titleB. জীবনী
titleC. শিক্ষাজীবন
titleD. দৃষ্টিভঙ্গি ও মতামত
উত্তর: titleC
শেষ জন গননা অনুয়ায়ী শহরটির মোট জন সংখ্যা হল ৬০,৪০০ জন।জন সংখ্যার হিসাবে শহরটি ভুটানের দ্বিতীয় বৃহত্তম শহর বা নগরাঞ্চল।শহরটির মোট জনসংখ্যার মধ্যে বৌদ্ধ ধর্ম এর মানুষ সংখ্যা গরিষ্ঠ।এছাড়াও এই শহরে বহু হিন্দু ধর্ম এর মানুষ বাস করে।শহরটির মোট জন সংখ্যার মধ্যে ভুটানিদের সংখ্যা বেশি ।এছাড়াও এখানে বহু নেপালি ও ভারতীয় মানুষ বাস করে।
সঠিক অনুচ্ছেদ শিরোনাম কোনটি?
titleA. জনসংখ্যা
titleB. যোগাযোগ ব্যবস্থা
titleC. অর্থনীতি
titleD. ভূপ্রকৃতি
উত্তর: titleA
আমস্টারডাম পশ্চিম নেদারল্যান্ডসের [[উত্তর হল্যান্ড]] প্রদেশে অবস্থিত, যদিও এটি [[উত্তর হল্যান্ড]]র রাজধানী নয়(উত্তর হল্যান্ডের রাজধানী [[হারলেম]])। শহরের মধ্যে দিয়ে প্রবাহিত হয়ে, আমস্টেল নদী শহরের কেন্দ্রে শেষ হয় এবং অনেকগুলি খালের সাথে সংযুক্ত হয় যা শেষ পর্যন্ত আই.জে. আমস্টারডামে গিয়ে সমুদ্রপৃষ্ঠ থেকে ২ মিটার (6.6 ফুট) নিচে গিয়ে মিলিত হয়।আশেপাশের অঞ্চলের জমি সমতল, একটি বড় পন্ডারের রূপে। আমস্টারডম বোস, শহরের দক্ষিণপশ্চিমে অবস্থিত একটি মনুষ্যসৃষ্ট বনভূমি। আমস্টারডাম দীর্ঘ [[উত্তর সাগর খাল]]-এর মাধ্যমে [[উত্তর সাগর]]-এর সাথে সংযুক্ত হয়।
আমস্টারডাম শহর গভীরভাবে নগরীকৃত, যেমন শহরের চারপাশে অবস্থিত আমস্টারডাম মেট্রোপলিটান এলাকা। ২১৯.৪ বর্গ কিলোমিটার (৮৪.৭ বর্গমাইল) জমি অধিকৃত শহরটিতে জনঘনত্ব ৪,৪৫৭ জন প্রতি বর্গকিলোমিটারে এবং ২২৭৫টি বাড়ি রয়েছে প্রতি বর্গকিলোমিটারে। পার্ক,উদ্যান এবং বনভূমি আমস্টারডামের ভূখণ্ডের ১২% অংশ অধিগ্রহণ করে। 
সঠিক অনুচ্ছেদ শিরোনাম কোনটি?
titleA. তথ্যসূত্র
titleB. ভৌগোলিক অবস্থান
titleC. স্থাপনা এবং মধ্যযুগ
titleD. নামকরণের ইতিহাস
উত্তর: titleB
মুহাম্মাদ ইসলাম প্রচার শুরু করলে, প্রথম দিকেই ফাতিমা ও তার পুত্র আলী ইসলাম গ্রহণ করেন। ৬২২ খিস্ট্রাব্দে মুহাম্মাদ মদিনায় হিজরতকালে তার সফর সঙ্গীদের মধ্যে ফাতিমাও ছিলেন।

ফাতিমা ও তার পুত্ররা ইসলাম গ্রহণের সাথে সাথেই বনু হাশিম গোত্র তাদের বিরোধিতা ও অত্যাচার করতে লাগলো। একসময় অত্যাচারের মাত্রা ছাড়িয়ে গেলে মুহাম্মাদ আবিসিনিয়ায় হিজরত করতে অনুমতি দান করলেন। আবিসিনিয়ায় ফাতিমা নিজে হযরত না করলেও তার পুত্র জাফর ইবনে আবি তালিব ও তার স্ত্রী আসমা বিনতে উমাইস হিজরত করেন।

সঠিক অনুচ্ছেদ শিরোনাম কোনটি?
titleA. ইসলাম গ্রহণ ও আবিসিনিয়া হিজরত
titleB. মদিনায় হিজরত
titleC. সন্তানাদি
titleD. হাদিস বর্ণনা
উত্তর: titleA
বিশ্বের প্রধান প্রধান নগরগুলোয় জলবায়ু পরিবর্তন এবং শক্তিজনিত ঘাটতি মোকাবেলায় সচেতনতা বৃদ্ধির লক্ষ্যে বৈশ্বিক প্রচারণা হিসেবে জিরো কার্বন সিটি শিরোনামের প্রকল্পে ব্রিটিশ কাউন্সিল অংশ নিয়েছে। জি-৮ সম্মেলন ও ইউরোপিয়ান ইউনিয়নের সভাপতি হিসেবে ব্রিটিশ প্রধানমন্ত্রীর অঙ্গীকারণামা বাস্তবায়নে বৈশ্বিক সমস্যাসমূহ মোকাবেলার অংশ হিসেবে প্রতিষ্ঠানটি এ কর্মকাণ্ডে অংশ নেয়। কার্যক্রমের অংশ হিসেবে সফর প্রতিযোগিতা, অন-লাইনে বৈশ্বিক বিতর্ক এবং একাধিক সেমিনার ও কনফারেন্স অন্যতম। ইতিমধ্যে ৬২টি দেশের ২৫ লক্ষাধিক লোক সরাসরি এ প্রচারণায় অংশ নিয়েছে।

২০০৬ সালে পরিবেশ, খাদ্য এবং গ্রামীণ সংক্রান্ত অধিদপ্তরের যুব প্রচারণা সফলভাবে সমাপণের পর ব্রিটিশ কাউন্সিল ১৩ দেশের প্রত্যেকটি থেকে ৩জন করে যুব চ্যাম্পিয়নদেরকে সম্পৃক্ত করে। প্রকল্পের প্রধান উদ্দেশ্যেই হচ্ছে যুব সম্প্রদায়কে শুভেচ্ছা দূত হিসেবে জলবায়ু পরিবর্তন ও এর প্রভাব এবং নিজেদের সম্প্রদায়ে এর সমাধানের লক্ষ্যে সচেতনতা বৃদ্ধি করা।

বিজয়ীরা লন্ডন নগর পরিদর্শন করেন মে, ২০০৮ সালে। সেখানে তারা উদ্দীপনামূলক সমস্যা মোকাবেলার অংশ হিসেবে জি-৮ভূক্ত দেশসমূহের পরিবেশ মন্ত্রীদের সাথে সাক্ষাৎ করে। যুবরা বিশ্বব্যাপী প্রধান সমস্যাগুলোকে চিহ্নিত করার লক্ষ্যে তাদের ভোটাধিকার প্রদান করেন। বিজয়ীরা জাপানের কোবে শহরের কোবে সমস্যা উপস্থাপন করে এবং পূর্ণাঙ্গ প্রকল্প হিসেবে নিজেদের দেশে তা যথাযথভাবে বাস্তবায়নের সিদ্ধান্ত নেয় ও এ সংক্রান্ত তথ্যাবলী প্রতিবেদনে উল্লেখ করে।

সঠিক অনুচ্ছেদ শিরোনাম কোনটি?
titleA. ক্রীড়া উৎসবের মাধ্যমে নেতৃত্ব ও দল গঠন
titleB. জিরো কার্বন সিটি
titleC. প্যালেস্টাইন সাহিত্য উৎসব
titleD. ক্যাফে সায়েন্টিফিক
উত্তর: titleB
ঘরোয়া ক্রিকেটে অধিনায়ক হিসেবে সফলতা লাভের প্রেক্ষিতে নামি ডিনকে দক্ষিণ আফ্রিকা দলের অধিনায়ক হিসেবে ঘোষণা করা হয়। ১৯২৭-২৮ মৌসুমে সফরকারী ইংরেজ দলের বিপক্ষে পূর্বেকার সফরে নেতৃত্বদানকারী হার্বি টেলরকে বড় ধরনের খেলায় চাপ অনুভব করায় তাকে এ অধিনায়কত্ব প্রদান করা হয়েছিল। সিরিজের প্রথম খেলায় দূর্বল ব্যাটিংয়ের কারণে পরাজিত হয় দক্ষিণ আফ্রিকা দল। দ্বিতীয় খেলায় প্রথম ইনিংসে ১১৭ রানে এগিয়েছিল স্বাগতিক দল। দলীয় ২৫০ রানের মধ্যে তার অংশগ্রহণ ছিল ৪১ রান। তাসত্ত্বেও খেলায় দক্ষিণ আফ্রিকানরা ৮৭ রানে পরাজিত হয়।

তৃতীয় টেস্টে দক্ষিণ আফ্রিকা দল রান সংগ্রহের দিকে ধাবিত হলে খেলাটি ড্রয়ে পরিণত হয়। নামি ডিন খেলায় উল্লেখযোগ্য ভূমিকা রাখেন। দলীয় সংগ্রহ ১৪৬/৭ থাকা অবস্থায় বুস্টার নুপেনকে নিয়ে শক্ত প্রতিরোধ গড়ে তুলেন। উভয়েই পঞ্চাশোর্ধ্ব রান তুলেন ও ৭৭ রান তুলে তিনি বিদায় নেন। দ্বিতীয় ইনিংসেও দক্ষিণ আফ্রিকানরা সর্বাত্মক ব্যাটিংশৈলী প্রদর্শন করে খেলাটিকে ড্রয়ের দিকে নিয়ে যান। এ ইনিংসেও তিনি ৭৩ রান তুলেন। তুলনামূলকভাবে ব্যাটিংয়ের চেয়ে ভালোমানের ফাস্ট-মিডিয়াম বোলিংয়ের ফলে দক্ষিণ আফ্রিকানরা চতুর্থ টেস্টে জয় পায়। ডিনের ব্যাটিংও দলের চার উইকেটের বিজয়ে প্রভূতঃ সহায়তা করে। চূড়ান্ত টেস্টে আট উইকেটের জয় পেয়ে দক্ষিণ আফ্রিকা দল সিরিজ ড্র করতে সক্ষমতা দেখায়।

অধিনায়ক হিসেবে সিরিজে পাঁচবারই টসে জয় পেয়েছিলেন নামি ডিন। তবে, তিনবারই প্রতিপক্ষ ইংরেজ দলকে ব্যাটিংয়ের জন্য আমন্ত্রণ জানিয়েছিলেন তিনি। এ প্রসঙ্গে তিনি মন্তব্য করেন যে, তার তরুণ দলটি প্রতিপক্ষের দূর্বল দিকগুলো চিহ্নিত করে ভালো খেলতে সক্ষম হবে।

সঠিক অনুচ্ছেদ শিরোনাম কোনটি?
titleA. অধিনায়কত্ব লাভ
titleB. দেহাবসান
titleC. ঘরোয়া ক্রিকেট
titleD. ইংল্যান্ড গমন, ১৯২৯
উত্তর: titleA
লন্ডনের ওয়ান্ডসওয়ার্থে জন্মগ্রহণকারী বিলি গ্রিফিথ ডালউইচ কলেজে অধ্যয়নের পর কেমব্রিজের পেমব্রোক কলেজে পড়াশোনা করেছেন। ডালউইচে চার বছর অধ্যয়নকালীন সময়ে প্রথম একাদশের সদস্য ছিলেন ও ১২০০ রানের অধিক সংগ্রহ করেন। তবে হিউ বার্টলেটের কারণে তার সাফল্য অনেকাংশেই চাঁপা পড়ে যায়। ঐ সময় তিনি উইকেট-রক্ষকের দায়িত্ব পালন করতেন। কেমব্রিজে থাকাবস্থায় দ্বিতীয় বছরেই ব্লু লাভ করেন। ১৯৩৭ সালে পল গিবের কাছে কেমব্রিজ দলের সদস্যের স্থানচ্যুতি ঘটে তার। কেমব্রিজ থেকে স্নাতকধারী হবার পর ডালউইচে ফিরে যান ও ক্রিকেট শিক্ষক হিসেবে যোগদান করেন।

সঠিক অনুচ্ছেদ শিরোনাম কোনটি?
titleA. অবসর
titleB. বিশ্বযুদ্ধে অংশগ্রহণ
titleC. প্রারম্ভিক জীবন
titleD. টেস্ট ক্রিকেট
উত্তর: titleC
২০০৩-০৪ সালের তথ্য অনুযায়ী, হাওড়া জেলায় মোট ২৬৬৮টি বিদ্যালয় রয়েছে; এর মধ্যে ২১১৬টি প্রাথমিক বিদ্যালয়, ৮৩টি জুনিয়র বিদ্যালয়, ২৯৫টি মাধ্যমিক বিদ্যালয় ও ১৭৪টি উচ্চমাধ্যমিক বিদ্যালয়। এই বিদ্যালয়গুলি প্রধানত, পশ্চিমবঙ্গ প্রাথমিক শিক্ষা সংসদ, পশ্চিমবঙ্গ মধ্যশিক্ষা পর্ষদ ও পশ্চিমবঙ্গ উচ্চমাধ্যমিক শিক্ষা সংসদ অনুমোদিত। জেলার একমাত্র সরকারি বিদ্যালয় হাওড়া জেলা স্কুল। জেলায় ১৬টি সাধারণ স্নাতক কলেজ, ২টি ইঞ্জিনিয়ারিং কলেজ, ১টি মেডিক্যাল কলেজ ও ৫টি পলিটেকনিক কলেজ রয়েছে। জেলার সাধারণ কলেজগুলি প্রধানত কলকাতা বিশ্ববিদ্যালয়ের অন্তর্গত। জেলায় মোট দুটি বিশ্ববিদ্যালয় রয়েছে: হাওড়ার শিবপুরে বেঙ্গল ইঞ্জিনিয়ারিং অ্যান্ড সায়েন্স ইউনিভার্সিটি ও বেলুড়ে রামকৃষ্ণ মিশন বিবেকানন্দ বিশ্ববিদ্যালয়।

অন্যদিকে, হাওড়া জেলায় মোট ৩৩টি সরকারি হাসপাতাল, ৫২টি স্বাস্থ্যকেন্দ্র, ৮৯টি ক্লিনিক ও ৪৪টি ডিসপেনসরি অবস্থিত। এর মধ্যে হাওড়া সদর মহকুমায় ২৭টি হাসপাতাল ও উলুবেড়িয়া মহকুমায় ৬টি হাসপাতাল বর্তমান। বালি-জগাছা ব্লকে কোনো হাসপাতাল নেই।

সঠিক অনুচ্ছেদ শিরোনাম কোনটি?
titleA. নদনদী
titleB. জনপরিসংখ্যান
titleC. ভাষা
titleD. শিক্ষা ও স্বাস্থ্যব্যবস্থা
উত্তর: titleD
রাগের ক্ষেত্রে গজল যে কোন রাগেই গীত হতে পারে। এর জন্য নির্দিষ্ট কোন রাগ নেই। তবে যেসব রাগেই গজল পরিবেশিত হয় সেসব রাগে শৃঙ্গার রস সুন্দরভাবে ফুটে ওঠে। তাই কাফি, পিলু, খাম্বাজ, ভৈরবি প্রভৃতি চটুল রাগের ব্যবহার গজলে বেশি দেখা যায়। তাই বলে দরবারি কানাড়া, মিয়া-কি-মল্লার, বিলাসখানি টোড়ি, চন্দ্রকোষ প্রভৃতি গম্ভীর চালের রাগেও গজল পরিবেশনে কোন বাধা নেই। তবে দ্রুপদ বা খেয়ালের মতো তাল, বাঁট করা হয় না এবং স্থায়ী ছাড়া সবগুলো অন্তরা একই সুরে গাওয়া হয়।

সঠিক অনুচ্ছেদ শিরোনাম কোনটি?
titleA. তাল
titleB. রাগ
titleC. বাণী
titleD. বিভাগ
উত্তর: titleB
তার মৃত্যুর পর পাকিস্তানের অনেক উচ্চপদস্থ ব্যক্তি শোক প্রকাশ করেছেন। প্রধানমন্ত্রী নওয়াজ শরিফ বলেন "আমরা মানবতার একজন প্রকৃত সেবককে হারিয়েছে"। সেনাপ্রধান রাহিল শরিফ তাকে একজন "প্রকৃত মানবতাবাদি" বলে উল্লেখ করেন।

তার মৃত্যুর পরেরদিন জাতীয় শোক ঘোষণা করা হয়। তাকে গার্ড অব অনার ও ১৯টি গান স্যালুট প্রদান করা হয়। পাকিস্তানিদের মধ্যে ইতিপূর্বে শুধু মুহাম্মদ আলি জিন্নাহ ও জিয়াউল হক এরূপ সম্মান লাভ করেছিলেন। করাচির জাতীয় স্টেডিয়ামে অণুষ্ঠিত তার জানাজায় রাষ্ট্রপতি, সেনা, নৌ ও বিমানবাহিনী প্রধানসহ অনেক রাষ্ট্রীয় উচ্চপদস্থ ব্যক্তি উপস্থিত ছিলেন।

জাতিসংঘের মহাসচিব বান কি মুন তার মৃত্যুতে শোক প্রকাশ করেছেন।



সঠিক অনুচ্ছেদ শিরোনাম কোনটি?
titleA. প্রতিক্রিয়া
titleB. প্রারম্ভিক জীবন
titleC. স্বীকৃতি
titleD. ব্যক্তিগত জীবন
উত্তর: titleA
মতলব উত্তর উপজেলার উত্তর-পশ্চিমাংশে বাংলাদেশ পানি উন্নয়ন বোর্ড এর মেঘনা–ধনাগোদা প্রকল্পের অভ্যন্তরে ছেংগারচর পৌরসভার অবস্থান। এটি চাঁদপুর জেলা শহর হতে ৩৫ কিলোমিটার দূরে অবস্থিত। এ পৌরসভার উত্তরে ষাটনল ইউনিয়ন; পশ্চিমে ষাটনল ইউনিয়ন ও কলাকান্দা ইউনিয়ন; দক্ষিণে মোহনপুর ইউনিয়ন, গজরা ইউনিয়ন ও ফতেপুর পশ্চিম ইউনিয়ন এবং পূর্বে গজরা ইউনিয়ন, দুর্গাপুর ইউনিয়ন ও সাদুল্লাপুর ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. অবস্থান ও সীমানা
titleB. অর্থনীতি
titleC. প্রশাসনিক এলাকা
titleD. জনসংখ্যা
উত্তর: titleA
যেসব মহিলা নিয়মিত যথেষ্ট পরিমাণে ব্যায়াম করেন অথবা উল্লেখযোগ্য পরিমাণে ওজন কমিয়েছেন তাদের হাইপোথ্যালামিক (বা 'খেলাধুলোর') অ্যামেনোরিয়া হবার ঝুঁকি থাকে।কার্যকরী হাইপোথ্যালামিক অ্যামেনোরিয়া (এফএইচএ) মানসিক চাপ, ওজন কমে যাওয়া এবং/অথবা অত্যধিক ব্যায়াম দ্বারা সৃষ্ট হতে পারে। অনেক নারী আছেন যাঁরা খাদ্য সংযম করেন বা যাঁরা অতিরিক্ত ব্যায়াম করেন কিন্তু তাদের ব্যায়াম এবং স্বাভাবিক ঋতুচক্র বজায় রাখতে ব্যয় করার জন্য যথেষ্ট ক্যালোরি গ্রহণ করেননা। নিয়মিত ঋতুচক্র চালানোর জন্য ন্যূনতম সঞ্চিত, সহজে সংযুক্ত শক্তিই প্রয়োজন, তাই পরম ওজনের চেয়ে কম শক্তি প্রাপ্যতা অ্যামেনোরিয়া শুরু হবার মূল কারণ হিসেবে দেখা গেছে।

শক্তির ভারসাম্যহীনতা এবং ওজন কমে যাওয়া, বিভিন্ন হরমোন প্রক্রিয়ার মাধ্যমে ঋতুচক্র ব্যাহত করতে পারে। ওজন কমে যাওয়ার ফলে  ঘ্রেলিন হরমোন বেশি ক্ষরিত হয়,  যা হাইপোথ্যালামিক-পিটুইটারি-ওভারিয়াল অক্ষকে বাধা প্রদান করে। ঘ্রেলিন হরমোনের বাড়তি ঘনত্ব জিএনআরএইচ স্পন্দনের মানের পরিবর্তন করে দেয়, যার জন্য পিটুইটারি থেকে এলএইচ এবং ফলিকল উদ্দীপক হরমোন (এফএসএইচ) এর ক্ষরণ কমে যায়।

কম ওজনের মহিলাদের লেপটিন হরমোনের কম মাত্রা দ্বিতীয় পর্যায়ের অ্যামেনোরিয়া সৃষ্টি করে।  ঘ্রেলিনের মত, লেপটিন শক্তির ভারসাম্যের সংকেত দেয়, এবং প্রজনন অক্ষে চর্বি সঞ্চয় করে।  লেপটিন এর মাত্রা কমে যাওয়া, শরীরের চর্বির  মাত্রা কমার সঙ্গে ঘনিষ্ঠভাবে সম্পর্কিত, এবং জিএনআরএইচ স্পন্দনের ধীরগতির সঙ্গেও সম্পর্কিত।

একটি মহিলার যখন অ্যামেনোরিয়া, আহার ব্যাধি, এবং অস্টিওপোরোসিস একত্রে হয়, তাকে বলে ফিমেল অ্যাথলিট ট্রায়াড সিনড্রোম। কম খাওয়ার জন্য অ্যামেনোরিয়া হয় এবং হাড়ের ক্ষয় হলে এসে যায় অস্টিওপেনিয়া এবং সেটি পরিবর্তিত হতে পারে অস্টিওপোরোসিস এ।

এক একজন মানুষের ওপর অ্যামেনোরিয়ার সামাজিক প্রভাব উল্লেখযোগ্যভাবে আলাদা। প্রায়ই অ্যামেনোরিয়া যুক্ত থাকে অ্যানোরেক্সিয়া নার্ভোসা এবং অন্যান্য আহার ব্যাধির সঙ্গে, যাদের নিজস্ব আলাদা প্রভাব আছে। যদি দ্বিতীয় পর্যায়ভুক্ত অ্যামেনোরিয়া জীবনের প্রথম দিকেই এসে যায়, উদাহরণ স্বরূপ অত্যধিক ব্যায়াম বা ওজন কমে যাবার ফলে, আদ্যঋতু জীবনে আর না ও আসতে পারে। এই অবস্থায় একজন মহিলা আর গর্ভবতী না ও হতে পারেন, এমনকি ওষুধের সাহায্যেও নয়। দীর্ঘ মেয়াদী অ্যামেনোরিয়া হলে ইস্ট্রোজেনের অভাব দেখা দেয়, যার ফলে অল্প বয়সেই ঋতুবন্ধ হয়ে যেতে পারে। ২৫ থেকে ৩০ বছরের পরে ইস্ট্রোজেন হরমোন ক্যালসিয়াম ক্ষতি নিয়ন্ত্রণে একটি গুরুত্বপূর্ণ ভূমিকা পালন করে। যখন অ্যামেনোরিয়া হবার কারণে কোন মহিলার ডিম্বাশয় আর ইস্ট্রোজেন তৈরী করেনা, তখন তিনি দ্রুত ক্যালসিয়াম হারাবেন, এবং অসুখটি হয়ে দাঁড়াবে অস্টিওপোরোসিস। অ্যামেনোরিয়ার জন্য টেস্টোস্টেরনের মাত্রা বেড়ে গেলে শরীরে লোমের আধিক্য দেখা দেয় এবং স্তনের আকার ছোটো হয়ে যায়। অ্যান্ড্রোজেন এর মাত্রা বেড়ে গেলে, বিশেষত টেস্টোস্টেরন, ওভারিয়ান সিস্ট হতে পারে। কিছু অ্যামেনোরিয়াযুক্ত দৌড়বিদদের মধ্যে গবেষণা করে দেখা গেছে যে ঋতু বন্ধ হয়ে গেলে তাদের আত্মসম্মানেও ঘাটতি এসে যায়।

সঠিক অনুচ্ছেদ শিরোনাম কোনটি?
titleA. মানসিক চাপ
titleB. কারণ
titleC. কম ওজন
titleD. রোগ নির্ণয়
উত্তর: titleC
মিরাজ উদ্দিন ১৯৪৮ সালের ১১ মার্চ তৎকালীন পূর্ব পাকিস্তানের মানিকগঞ্জের হরিরামপুর উপজেলার রামকৃষ্ণপুর ইউনিয়নের ভাটিকান্দা গ্রামে জন্ম গ্রহণ করেন। তিনি বাবা শরীফ উদ্দিন আহমেদ ও মা মোসাম্মত হাজেরা খাতুনের জৈষ্ট পুত্র। হরিরামপুরে প্রাথমিক থেকে অষ্টম শ্রেণী পর্যন্ত প্রাতিষ্ঠানিক শিক্ষা অর্জন করেন। হরিরামপুরের লেছরাগঞ্জ প্রাথমিক বিদ্যালয় হতে প্রাথমিক ও পাটগ্রাম অনাথবন্ধু বিদ্যালয় হতে অষ্ঠম শ্রেণীতে উত্তীর্ণ হন। তিনি ঢাকার নবকুমার ইন্সটিটিউট হতে মাধ্যমিক, জগন্নাথ কলেজ হতে উচ্চ মাধ্যমিক সম্পন্ন করেন। স্নাতক পর্যায়ে তিনি ঢাকা বিশ্ববিদ্যালয়ের সমাজ বিজ্ঞানের শিক্ষার্থী ছিলেন।

সঠিক অনুচ্ছেদ শিরোনাম কোনটি?
titleA. খেলোয়াড়ি জীবন (১৯৬৩-১৯৭০)
titleB. সম্মাননা ও স্বীকৃতি
titleC. প্রারম্ভিক ও শিক্ষা জীবন
titleD. অন্তর্ধান
উত্তর: titleC
বার্ষিক "বিডিআর সপ্তাহ" এর দ্বিতীয় দিনে শুরু হয়েছিল বিদ্রোহ, এর আগের দিন তৎকালিন প্রধানমন্ত্রী শেখ হাসিনা এটি উদ্বোধন করেছিলেন। "দরবার হল" মিলনায়তনে অধিবেশন শুরু হওয়ার সাথে সাথে বেশ কয়েকজন জওয়ান (প্রাইভেট) উচ্চ পদস্থ সেনা কর্মকর্তাদের বিরুদ্ধে বক্তব্য রাখেন, এবং বিডিআরের মহাপরিচালক মেজর জেনারেল শাকিল আহমেদ বক্তব্য রাখছিলেন। তারা বিডিআর কমান্ড থেকে সেনা কর্মকর্তাদের অপসারণ এবং বিডিআর সৈন্যদের সমান অধিকারের দাবি জানিয়েছিল। এর পরপরই বিদ্রোহীরা মহাপরিচালক এবং অন্যান্য ঊর্ধ্বতন কর্মকর্তাদের মিলনায়তনের অভ্যন্তরে জিম্মি হিসাবে গ্রহণ করে এবং পরে তাদের উপর গুলি চালায়। তারা সদর দফতরের প্রধান প্রবেশদ্বারগুলিতে ভারী অস্ত্রশস্ত্র প্রস্তুত করে। বাংলাদেশ সেনাবাহিনী এবং র‌্যাপিড অ্যাকশন ব্যাটালিয়ন (র‌্যাব) বিডিআর সদর দফতরের আশেপাশে শক্ত অবস্থান গ্রহণ করে।

বিডিআরের মহাপরিচালক শাকিল আহমেদ বিদ্রোহের প্রথম দিনেই হত্যার শিকার হন। আরো কয়েক ডজন বিডিআর সিনিয়র কমান্ডারকে হত্যা করা হয়, যখন বিদ্রোহীরা অফিসারদের বাসভবনে হামলা করে, তখনই আহমদকে হত্যা করে। তারা আহমেদের বাড়িতেও অভিযান চালিয়ে মূল্যবান জিনিসপত্র লুট করে। অতিরিক্ত ক্রসফায়ারে ৭ জন বেসামরিক লোককে হত্যা করা হয়।

প্রধানমন্ত্রী শেখ হাসিনা ২৫ ফেব্রুয়ারি সেনাবাহিনী অফিসার হত্যা, রাষ্ট্রের বিরুদ্ধে লুটপাট ও অন্যান্য অপরাধের সাথে জড়িত ব্যতীত বিদ্রোহীদের জন্য সাধারণ ক্ষমার প্রস্তাব দেন।

বিদ্রোহীরা বিডিআরের উচ্চ পদস্থ পদগুলো থেকে নিয়মিত সেনা কর্মকর্তাদের প্রত্যাহারসহ ২২ দফা দাবি উত্থাপন করে। পরিবর্তে, তারা চেয়েছিলেন আসল বিডিআর সদস্যদের পদ থেকে পদোন্নতি দিয়ে উচ্চ পদস্থ কর্মকর্তা করা হোক। তাদের দাবি, বাংলাদেশ সিভিল সার্ভিস পরীক্ষার ভিত্তিতে তাদের কর্মকর্তাদের বাছাই করা হোক। বেসরকারী টেলিভিশনগুলোর সাথে কথা বলার সময় বিডিআর জওয়ানরা অভিযোগ করেছিল যে বিডিআরের ঊর্ধ্বতন কর্মকর্তারা অপারেশন ডাল-ভাত কর্মসূচি থেকে সেনা কর্মকর্তাদের বেতন বোনাস আত্মসাৎ করার এবং ২০০৮ সালে ২৯ শে ডিসেম্বর অনুষ্ঠিত সাধারণ নির্বাচনে অতিরিক্ত দায়িত্ব থেকে ষড়যন্ত্রে জড়িত ছিল। অপারেশন ডাল-ভাত হ'ল বিডিআর দ্বারা পরিচালিত একটি কল্যাণ কর্মসূচি যা দরিদ্রদের জন্য চাল এবং অন্যান্য নিত্যপ্রয়োজনীয় জিনিস সরবরাহ করে। অন্যান্য দাবির মধ্যে ছিলো শতভাগ রেশনিং কার্যক্রম শান্তিরক্ষা মিশনে বিডিআর সৈন্যের পরিচয় এবং বিডিআর সদস্যদের সামগ্রিক কল্যাণ।

সঠিক অনুচ্ছেদ শিরোনাম কোনটি?
titleA. তৃতীয় দিন
titleB. প্রথম দিন
titleC. পরিণাম
titleD. দ্বিতীয় দিন
উত্তর: titleB
আহমাদ মোস্তফা কামালের লেখালেখির শুরু ১৯৯০ দশকের শুরুতে। প্রথম গল্পগ্রন্থ "দ্বিতীয় মানুষ" প্রকাশিত হয় ১৯৯৮ সালে। এরপর আরো ১১ টি গল্পগ্রন্থ, আটটি উপন্যাস, একটি নভলেট, চারটি প্রবন্ধগ্রন্থ এবং দুটো মুক্তগদ্যের সংকলন, একটি ভ্রমণগদ্য এবং একটি বিজ্ঞান-প্রবন্ধের বই প্রকাশিত হয়েছে। এ ছাড়া সম্পাদনা করেছেন আরো ১১ টি গ্রন্থ। তার চতুর্থ গল্পগ্রন্থ "ঘরভরতি মানুষ অথবা নৈঃশব্দ্য" ২০০৭ "প্রথম আলো বর্ষসেরা বই’ পুরস্কার", দ্বিতীয় উপন্যাস "অন্ধ জাদুকর" ২০০৯ সালে কালি ও কলম তরুণ কবি ও লেখক পুরস্কার এবং তৃতীয় উপন্যাস "কান্নাপর্ব" ২০১৮ সালে জেমকন সহিত্য পুরস্কার পেয়েছে।



সঠিক অনুচ্ছেদ শিরোনাম কোনটি?
titleA. সাহিত্য চর্চা
titleB. প্রকাশিত গ্রন্থ
titleC. বিজ্ঞান-প্রবন্ধ
titleD. শিক্ষাজীবন ও কর্মজীবন
উত্তর: titleA
সাধারণত যেসব উপসর্গ দেখা যায় সেগুলো হল হঠাৎ ত্বকের স্ফীতি (আমবাত), চুলকানি, মুখ বা ত্বকের রক্তিমতা (রক্তিমাভা), অথবা ঠোঁট ফুলে যাওয়া। ত্বকের নিচে ফুলে গেলে (অ্যাঞ্জিওডেমা) চুলকানির পরিবর্তে ত্বকে জ্বালা অনুভূত হতে পারে। জিহ্বা অথবা গলা ২০% পর্যন্ত স্ফীত হতে পারে। অন্যান্য বৈশিষ্ট্যের মধ্যে নাকে সর্দি এবং চোখ ও চোখের পাতার শ্লৈষ্মিক ঝিল্লীর স্ফীতি (কনজাঙ্কটিভা)। ত্বকও অক্সিজেনের অভাবের কারণে নীল বর্ণ (সায়ানোসিস) ধারণ করতে পারে।

সঠিক অনুচ্ছেদ শিরোনাম কোনটি?
titleA. ত্বক
titleB. প্রতিষেধকবিদ্যা-বহির্ভূত
titleC. সংযোজন
titleD. শ্রেণীকরণ
উত্তর: titleA
স্থানীয় সময় ৩ টায় ভূমিকম্প শুরু হয় এবং পরবর্তীতে ১৭টি কম্পন অনুভূত হয়। প্রধান কম্পনটি প্রায় ৩০ সেকেন্ড স্থায়ী ছিল। বিবিসির খবরে বলা হয়, ভূমিকম্পে মৃত্যু মূলত কাসেম দ্বীপেই সীমাবদ্ধ ছিল; ৩০ জন আহত হয়। কাসেম দ্বীপে ১৫ জন আহত হয় এবং বাড়ীগুলো ভূমিকম্প সহনশীল উপকরণ দিয়ে বানাতে হয়। পুরা দক্ষিণ ইরানে অনুভূত এই ভূমিকম্পে হালকা থেকে মাঝারি ক্ষতি হয় এবং মার্কালি স্কেলে এর মাত্রা ইরানের আজমান এবং রাস আল কিমায়াহ শহরে ৬ (মধ্যপন্থী) এবং আবুধাবি, দুবাই এবং শারজায় এর মাত্রা ছিল ৩ (হালকা)। কাতারের দোহাতেও কম্পন অনুভূত হয়।

প্রধান এলাকাগুলো ভূমিকম্পে টিকে থাকলেও অধিকাংশ গ্রাম পারেনি। কাসেম দ্বীপ বিদ্যুৎহীন হয়ে পড়ে এবং সামান্য ক্ষয়ক্ষতি হয়। কাসেমের ১০০টি বাড়ির ৩০ থেকে ৫০ ভাগ ধ্বংস হয়। ২০০টি গ্রাম ভূমিকম্পে বিধ্বস্ত হয়। যেয়ানবি গ্রামের দেয়ালগুলি মাটিতে মিশে ধ্বংসস্তূপে পরিণত হয়। ধ্বংসস্তূপে আটকে পড়াদের উদ্ধারে উদ্ধারকর্মী পাঠানো হয়।

সঠিক অনুচ্ছেদ শিরোনাম কোনটি?
titleA. প্রতিক্রিয়া
titleB. ভবিষ্যৎ হুমকি
titleC. ক্ষয়ক্ষতি এবং হতাহত
titleD. পটভূমি
উত্তর: titleC